[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 30.4.2008 r.

COM(2008) 235 окончателен

Предложение за

РЕГЛАМЕНТ НА СЪВЕТА

за изменение на Регламент (EО) № 1255/96 за временно суспендиране на автономните мита по Общата митническа тарифа за определени индустриални, земеделски и рибни продукти

(представена от Комисията)

ОБЯСНИТЕЛЕН МЕМОРАНДУМ

1. Контекст на предложението

1.1. Основания и цели на предложението

Комисията, подпомогната от Групата по икономически и тарифни въпроси, разгледа всички искания за временно суспендиране на автономните мита по Общата митническа тарифа, представени ѝ от държавите-членки. Приложеното предложение се отнася за определени индустриални и селскостопански продукти. Исканията за суспендиране на мита по отношение на гореспоменатите продукти бяха разгледани съобразно критериите, установени в съобщението на Комисията относно суспендирането на автономни мита и автономните тарифни квоти (вж. OВ C 128, 25.4.1998 г., стр. 2). Според това разглеждане, Комисията смята, че суспендирането на митата е оправдано за продуктите, изброени в приложение І към приложеното предложение за регламент. Бяха оттеглени продукти, за които суспендирането вече не представлява икономически интерес за Общността. Приложенията към този регламент изброяват продуктите, за които се предлага суспендиране или за които трябва да се промени формулировката, както и продуктите, оттеглени от приложението към Регламент (ЕО) № 1255/96. Срокът на валидност на мярката е от 1 юли 2008 г. до 31 декември 2012 г., за да се проведат икономически проверки на отделните суспендирания през този период. Суспендирането, чието анулиране или продължаване се счете за необходимо от Комисията и Групата по икономически и тарифни въпроси, се удължава или прекратява след тази дата.

1.2. Общ контекст

В интерес на Общността е да се суспендират частично или напълно автономните мита по Общата митническа тарифа за редица нови продукти, които не са изброени в приложението към Регламент (ЕО) № 1255/96 на Съвета за временно суспендиране на автономните мита по Общата митническа тарифа за определени индустриални, земеделски и рибни продукти.

1.3. Съществуващи разпоредби в областта на предложението

OВ L 158, 29.6.1996 г., стр. 1. Регламент, последно изменен с Регламент (ЕО) № 1527/2007 (ОВ L 349, 30.12.2007 г., стр. 7).

1.4. Съгласуваност с други политики и цели на Съюза

Предложението е в съответствие с политиките в областта на селското стопанство, търговията, предприемачеството, развитието и външните отношения. По-специално, настоящото предложение не е във вреда на страни, ползващи се с преференциални търговски споразумения с ЕС (напр. режимите на Общата система за преференции (ОСП), на държавите от Африка, Карибския и Тихоокеанския басейн (АКТБ), на страните-кандидатки и потенциални кандидатки от Западните Балкани).

2. Консултация със заинтересованите страни и оценка на въздействието

2.1. Консултация със заинтересованите страни

Методи на консултиране, основни целеви сектори и общ профил на участниците в консултацията

Проведена бе консултация с Групата по икономически и тарифни въпроси, която представлява промишлеността на всяка държава-членка.

Обобщение на отговорите и на начина, по който са взети предвид

Всички изброени суспендирания съответстват на споразумението, постигнато по време на дискусиите с групата.

2.2. Събиране и използване на експертни становища

Научно или експертно поле

Експерти, представляващи държавите-членки в Групата по икономически и тарифни въпроси.

Използвана методология

Открита консултация.

Основни организации/експерти, с които са проведени консултации

Експерти, определени от всяка една от държавите-членки.

Обобщение на получените и използвани мнения

Не се споменава за наличие на потенциално сериозни рискове с необратими последствия.

Използвани методи за предоставяне на резултатите от експертизата на широката общественост

Публикуване на предложението.

2.3. Оценка на въздействието

Това предложение освобождава индустрията на Общността от митни сборове на стойност 8 300 000 EUR и повишава нейната конкурентоспособност в сравнение с индустрията на трети страни, доставящи готови изделия на пазара на Общността. То е в съответствие с принципите, определени в съобщението на Комисията относно суспендирането на автономни мита и автономните тарифни квоти. Предложеното изменение е инструмент за поддържане и развитие на заетостта в Европейския съюз. Предложението е включено в Работната и законодателна програма на Комисията за 2008 година.

3. Правни елементи на предложението

3.1. Обобщение на предлаганите мерки

Предложение за Регламент на Съвета за изменение на Регламент (EО) № 1255/96 за временно суспендиране на автономните мита по Общата митническа тарифа за определени индустриални, селскостопански и рибни продукти.

3.2. Правно основание

Член 26 от Договора за ЕО.

3.3. Принцип на субсидиарност

Принципът на субсидиарност не се прилага, тъй като предложението попада в обхвата на изключителната компетентност на Общността.

3.4. Принцип на пропорционалност

Предложението е в съответствие с принципа на пропорционалност поради следните причини.

Тази серия от мерки съответства на установените принципи за опростяване на процедурите за икономическите субекти, занимаващи се с външна търговия и е съобразена със съобщението на Комисията относно суспендирането на автономни мита и автономните тарифни квоти.

3.5. Избор на инструменти

Предлагани инструменти: регламент

Други средства не биха били подходящи поради следните причини:

По силата на член 26 от Договора за ЕО, мерките за суспендиране на автономни мита и автономните тарифни квоти се приемат от Съвета с квалифицирано мнозинство въз основа на предложение на Комисията.

4. Отражение върху бюджета

Несъбрани митни сборове на обща стойност 8 300 000 EUR годишно.

5. Допълнителна информация

5.1. Опростяване

В приложението към предложения регламент ще бъде публикуван диференциран списък със суспендиранията на митата.

Предложение за

РЕГЛАМЕНТ НА СЪВЕТА

за изменение на Регламент (EО) № 1255/96 за временно суспендиране на автономните мита по Общата митническа тарифа за определени индустриални, земеделски и рибни продукти

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 26 от него,

като взе предвид предложението на Комисията[1],

като има предвид, че:

(1) Общността има интерес да суспендира частично или напълно автономните мита по Общата митническа тарифа за определени нови продукти, които не са изброени в приложението към Регламент (ЕО) № 1255/96 на Съвета[2].

(2) Кодовете по КН и по TARIC 5603 12 10 20 и 8504 40 84 20 за два от продуктите, изброени в приложението към Регламент (ЕО) № 1255/96, следва да бъдат оттеглени от списъка, тъй като за Общността вече не представлява интерес поддържането на суспендирането на автономните мита по Общата митническа тарифа за тези продукти.

(3) Освен това, съществува необходимост за осем от продуктите да бъде променено описанието, за да се отчетат техническото развитие на продукта и икономическите тенденции на пазара. Въпросните продукти следва да бъдат считани за оттеглени от списъка и следователно да бъдат включени в него като нови продукти.

(4) Опитът показва необходимостта да се предвиди дата, на която изтича срокът на действие на суспендиранията, изброени в Регламент (ЕО) № 1255/96, за да се гарантира, че са отчетени техническите и икономически промени. Това не следва да изключва предварителното прекратяване на някои мерки или тяхното продължаване след този период, ако са посочени икономически причини, в съответствие с принципите, определени в съобщението на Комисията от 1998 г. относно суспендирането на автономни мита и автономните тарифни квоти[3].

(5) Регламент (ЕО) № 1255/96 следва да бъде съответно изменен.

(6) Тъй като суспендирането, предвидено в настоящия регламент, следва да се прилага считано от 1 юли 2008 г., настоящият регламент следва да се прилага от същата дата и да влезе в сила незабавно,

ПРИЕ НАСТОЯЩИЯ РЕГЛАМЕНТ:

Член 1

Приложението към Регламент (ЕО) № 1255/96 се изменя, както следва:

1. добавят се редове за продуктите, посочени в приложение I към настоящия регламент;

2. редовете за продуктите, за които в приложение ІІ към настоящия регламент са определени кодове по КН и ТАРИК, се заличават.

Член 2

Настоящият регламент влиза в сила в деня на публикуването му в Официален вестник на Европейския съюз .

Настоящият регламент се прилага от 1 юли 2008 г.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател

ПРИЛОЖЕНИЕ І

Продукти, съгласно член 1, параграф 1.

Код по КН | ТАРИК | Описание | Ставка на автономното мито | Период на валидност |

ex 2008 60 19 ex 2008 60 39 | 30 30 | Череши с добавен алкохол, дори и с тегловно съдържание на захар от 9 %, с диаметър, ненадвишаващ 19,9 mm, с костилки, за производство на шоколадови изделия (1) | 10 % (2) | 1.7.2008-31.12.2012 |

ex 2835 10 00 | 10 | Натриев хипофосфит монохидрат | 0 % | 1.7.2008-31.12.2012 |

ex 2839 19 00 | 10 | Динатриев дисиликат | 0 % | 1.7.2008-31.12.2012 |

ex 2841 80 00 | 10 | Диамониев волфрамат | 0 % | 1.7.2008-31.12.2012 |

ex 2850 00 20 | 30 | Титанов нитрид с размер на частиците, непревишаващ 250 nm | 0 % | 1.7.2008-31.12.2012 |

ex 2930 90 85 | 82 | Натриев толуол-4-сулфинат | 0 % | 1.7.2008-31.12.2012 |

ex 2930 90 85 | 83 | Метил-p-толилсулфон | 0 % | 1.7.2008-31.12.2012 |

ex 2934 20 80 | 40 | 1,2-бензизотиазол-3(2Н)-он | 0 % | 1.7.2008-31.12.2012 |

ex 3808 93 15 | 10 | Препарат на базата на концентрат, с тегловно съдържание на 45 % или повече, но не повече от 55 % на активния хербицид пеноксулам под формата на водна суспензия | 0 % | 1.7.2008-31.12.2012 |

ex 3815 19 90 | 41 | Катализатор във вид на таблетки, с тегловно съдържание на меден оксид 60 % (± 2 %) върху подложка от алуминиев оксид | 0 % | 1.7.2008-31.12.2012 |

ex 3815 90 90 | 85 | Kатализатор на основата на алуминосиликат (зеолит), за алкилиране на ароматни въглеводороди, за трансалкилиране на алкилароматни въглеводороди или олигомеризация на олефини (1) | 0 % | 1.7.2008-31.12.2012 |

ex 3824 90 97 | 70 | Паста с тегловно съдържание на 75 % или повече, но не повече от 85 % мед, а също неорганични окиси, етил целулоза и разтворител | 0 % | 1.7.2008-31.12.2012 |

ex 3824 90 97 | 78 | Смес от фитостероли, добити от дърво и дървени масла (талово масло), под формата на прах, с размер на частиците, ненадвишаващ 300 μm, с тегловно съдържание на: 60 % или повече, но не повече от 80 % ситостероли не повече от 15 % кампестероли, не повече от 5 % стигмастероли, не повече от 15 % бетаситостаноли | 0 % | 1.7.2008-31.12.2012 |

ex 3904 10 00 | 20 | Поливинилхлорид на прах, без примеси на други вещества, със степен на полимеризация 1000 (± 100) мономерни звена, коефициент на топлопроводност (К-стойност) 60 или повече, но не повече от 70, плътност в насипно състояние 0,35 g/cm3 или повече, но не повече от 0,55 g/cm3, тегловно съдържание на летливи материали под 0,35 % , среден размер на гранулите 40 µm или повече, но не повече от 70 µm и тегловно съдържание на задържания материал при сито със светло сечение 120 µm на не повече от 1 % тегловно, несъдържащ винилацетатни мономери, предназначен за производство на сепаратори за батерии (1) | 0 % | 1.7.2008-31.12.2012 |

ex 3919 10 69 ex 3919 90 69 | 91 96 | Лента от акрилна пяна, покрита от едната страна с топлинноактивиращо се лепило или с чувствително на натиск акрилно лепило, а от другата страна с чувствително на натиск акрилно лепило и отделящ се лист, с пилингова адхезия "peel adhesion" при ъгъл 90 º повече от 25 N/cm (определена по метод ASTM D 3330) | 0 % | 1.7.2008-31.12.2012 |

ex 3919 90 69 | 97 | Рула от двуосно ориентиран полипропиленов филм: със самозалепващо покритие, с ширина 363 mm или повече, но не повече от 507 mm, с обща дебелина на филма 10 µm или повече, но не повече от 100 µm, за защита на течнокристалните дисплеи при производството на течнокристални модули (1) | 0 % | 1.7.2008-31.12.2012 |

ex 3920 62 19 ex 3920 62 19 | 80 82 | Филм от полиетилен терефталат с дебелина до 20 µm и двустранно газово бариерно покритие, на базата на полимерна матрица с диспергиран силициев двуокис, не по-дебело от 2 µm | 0 % | 1.7.2008-31.12.2012 |

ex 3920 92 00 | 30 | Полиамиден филм с дебелина не повече от 20 µm и двустранно газово бариерно покритие, на базата на полимерна матрица с диспергиран силициев двуокис, не по-дебело от 2 µm | 0 % | 1.7.2008-31.12.2012 |

ex 5603 11 10 ex 5603 11 90 | 20 20 | Нетъкан текстил с тегло до 20 g/m2, съдържащ влакна, произведени по метода с ежектиране с високоскоростен въздушен поток и по аеродинамичния метод със стопилка, поместени в сандвич от два външни слоя, съдържащи безкрайни влакна (не по- малко от 10 µm и не повече от 20 µm в диаметър), и от своя страна обхващащи вътрешния слой, съдържащ свръхфини безкрайни влакна (с диаметър, не по- малък от 1 µm и не повече от 5 µm), за изработката на детски пелени и подплати за пелени, както и подобни хигиенни продукти (1) | 0 % | 1.7.2008-31.12.2012 |

ex 5603 12 90 | 50 | Нетъкан текстилен материал: с тегло 30 g/m2 или повече, но не повече от 60 g/m2, съдържащ нишки от полипропилен или от полипропилен и полиетилен, щампован или не, при което: от едната страна, 65 % от общата площ е с кръгли пискюлчета с диаметър 4 mm, състоящи се от захванати, повдигнати нетъкани къдрави нишки, подходящи за захващане към тях на екструтирани материали с екструдирани кукички, като останалите 35 % от площта са със свързващо вещество, а от другата страна повърхността е гладка и нетекстурирана, за производството на салфетки или пелени за бебета и подобни санитарни изделия (1) | 0 % | 1.7.2008-31.12.2012 |

ex 7005 10 25 | 10 | Термополирано стъкло (флоат-стъкло): с дебелина 2,0 mm или повече, но не повече от 2,4 mm, едностранно покрито с отразяващ слой от калаен двуокис, с примес на флуор | 0 % | 1.7.2008-31.12.2012 |

ex 7005 10 30 | 10 | Термополирано стъкло (флоат-стъкло): с дебелина 4,0 mm или повече, но не повече от 4,2 mm, със светлопропускливост 91 % или по-голяма, измерена със светлинен източник тип D, едностранно покрито с отразяващ слой от калаен двуокис, с примес на флуор | 0 % | 1.7.2008-31.12.2012 |

ex 7006 00 90 ex 8529 90 92 | 60 46 | Плочи от натриево-калциево-силикатно стъкло с: с температура на деформация над 570°C с дебелина 1,7 mm или повече, но не повече от 2,9 mm размери 1 144 mm (± 0,5mm) x 670 mm (± 0,5 mm) или 1 164 mm (± 0,5 mm) x 649 mm (± 0,5 mm) и съдържащо или не: филм от окиси на индия и калая, или мрежа от електроди, изготвени от сребърна паста, покрита с диелектричен материал | 0 % | 1.7.2008-31.12.2012 |

ex 7007 19 20 | 20 | Закалена или полузакалена стъклена плоча с размер на диагонала 81 cm или повече, но непревишаващ 186 cm, с един или повече полимерни слоеве, боядисана или не или с цветна или черна керамика около външните ръбове, използвана в производството на изделия, попадащи в позиция 8528 (1) | 0 % | 1.7.2008-31.12.2012 |

ex 7606 12 10 ex 7607 11 90 | 10 20 | Лента от алуминиево-магнезиева сплав, с тегловно съдържание на: 93,3 % или повече алуминий, 2,2 % или повече, но ненадвишаващо 5 % магнезий, и не повече от 1,8 % други елементи, на рулони, с дебелина 0,14 mm или повече, но ненадвишаваща 0,4 mm, и с широчина 12,5mm или повече, но ненадвишаваща 89 mm, с якост на опън от 285 N/mm² или по-голяма и с относително удължение при разрушаване 1,0 % или повече | 0 % | 1.7.2008-31.12.2012 |

ex 7607 20 99 | 10 | Алуминиево ламинирано фолио с обща дебелина, непревишаваща 0,123 mm, съдържащо слой алуминий с дебелина, непревишаваща 0,040 mm, и носещ филм от полиамид и полипропилен, както и защитно покритие срещу корозия от флуороводородна киселина, за прозводството на литиево-полимерни батерии (1) | 0 % | 1.7.2008-31.12.2012 |

ex 8108 90 30 | 10 | Пръти от титанова сплав, за производство на конструктивни елементи на въздухоплавателни средства (1) | 0 % | 1.7.2008-31.12.2012 |

ex 8108 90 30 | 20 | Пръти, кръгли профили и тел от титаниево-алуминиева сплав, с тегловно съдържание 1 % или повече, но ненадвишаващо 2 % алуминий, използвани в производството на изпускателните шумозаглушители и изпускателните тръби от подпозиции 8708 92 и 8714 19 (1) | 0 % | 1.7.2008-31.12.2012 |

ex 8108 90 50 | 30 | Титаново-силициева сплав, с тегловно съдържание 0,15 % или повече силиций, но не повече от 0,60 % силиций, на листове или на рулони, предназначена за производството на: изпускателни системи за двигатели с вътрешно горене или тръбите и тръбопроводите от подпозиция 8108 90 60 (1) | 0 % | 1.7.2008-31.12.2012 |

ex 8108 90 50 | 40 | Листове от титанова сплав, за производство на конструктивни елементи на въздухоплавателни средства (1) | 0 % | 1.7.2008-31.12.2012 |

ex 8108 90 50 | 50 | Плочи, листове, ленти и фолиа от сплав от титан, мед и ниобий, с тегловно съдържание 0,8 % или повече, но не повече от 1,2 % мед и 0,4 % или повече, но не повече от 0,6 %, ниобий | 0 % | 1.7.2008-31.12.2012 |

ex 8113 00 90 | 10 | Полупроводникова подложка от сплав на алуминий и силициев карбид (AlSiC-9) за интегрални схеми | 0 % | 1.7.2008-31.12.2012 |

ex 8407 33 90 ex 8407 90 80 ex 8407 90 90 | 10 10 10 | Бутални или ротационни двигатели с вътрешно горене с искрово запалване, с работен обем от не по- малко от 300 cm³ или повече и с мощност 6 kW или повече, но непревишаваща 20,0 kW, предназначени за производството на: самоходни косачки за тревни площи, оборудвани със седалка от подпозиция 8433 11 51, тракторите от подпозиция 8701 90 11, чиято основна функция е същата като на косачките за тревни площи косачките с 4 бутала и с двигател с работен обем не по малко от 300 cm³ от подпозиция 8433 20 10 или снегорините и роторните снегочистачни машини от подпозиция 8430 20 (1) | 0 % | 1.7.2008-31.12.2012 |

ex 8407 90 10 | 20 | Двутактови двигатели с вътрешно горене, с работен обем, непревишаващ 125 cm3, предназначени за производството на косачките за тревни площи от подпозиция 8433 11 или снегорините и роторните снегочистачни машини от подпозиция 8430 20 (1) | 0 % | 1.7.2008-31.12.2012 |

ex 8536 69 90 | 20 | Съединител с контакти през определена стъпка, използван в производството на течнокристални телевизионни приемници (1) | 0 % | 1.7.2008-31.12.2012 |

ex 9001 20 00 | 10 | Материал, състоящ се от поляризиращ филм, на ролки или не, подсилен от едната или от двете страни с прозрачен материал | 0 % | 1.7.2008-31.12.2012 |

ex 9405 40 39 | 10 | Модул за осветяване с дължина 300 mm или повече, но непревишаваща 600 mm, изграден от светлинен източник, състоящ се от последователност от 3 или повече, до максимум 9 специални червен, зелен и син светодиода, произведени върху общ кристал, монтирани върху печатна платка, като светлината е насочена към предната и/или задната страна на телевизионен приемник с плосък екран. (1) | 0 % | 1.7.2008-31.12.2008 |

(1) | Ползването на тази подпозиция се позволява при изпълнение на условията, посочени в съответните разпоредби на Общността (виж членове 291—300 от Регламент (EИО) № 2454/93 на Комисията (ОВ, Специално издание 2007, глава 02, том 07, стр. 3). |

(2) | Прилага се специфичното допълнително мито. |

ПРИЛОЖЕНИЕ ІІ

Продукти, съгласно член 1, параграф 2.

Код по КН | ТАРИК |

3815 90 90 | 85 |

3919 10 69 3919 90 69 | 91 96 |

5603 11 10 5603 11 90 5603 12 10 5603 12 90 | 20 20 20 50 |

7607 20 99 | 10 |

8108 90 50 | 30 |

8407 33 90 8407 90 80 8407 90 90 | 10 10 10 |

8407 90 10 | 20 |

8504 40 84 | 20 |

9001 20 00 | 10 |

ПРАВЕН ФИНАНСОВ РАЗЧЕТ ЗА ПРЕДЛОЖЕНИЯТА С БЮДЖЕТНО ОТРАЖЕНИЕ, СТРОГО ОГРАНИЧЕНО ДО ПРИХОДНАТА ЧАСТ

1. НАИМЕНОВАНИЕ НА ПРЕДЛОЖЕНИЕТО:

Предложение за Регламент на Съвета за изменение на Регламент (EО) № 1255/96 за временно суспендиране на автономните мита по Общата митническа тарифа за определени индустриални, земеделски и рибни продукти

2. БЮДЖЕТНИ РЕДОВЕ:

Глава и статия: Глава 12, статия 120

Предвидена сума за дадената финансова година: : 16 431 900 000 EUR

3. ФИНАНСОВО ВЪЗДЕЙСТВИЕ

x( Предложението няма финансово въздействие върху разходите, но има отражение върху приходите, както следва:

(в милиони евро до един знак след десетичната запетая)

Бюджетен ред | Приход[4] | Период, започващ на ден/месец/година | [Второ шестмесечие на 2008 г. и 2009—2012 г.] |

Статия 120 | Въздействие върху собствените ресурси | 1.7.2008 г. — 31.12.2012 г. | - 8,3 на година |

4. МЕРКИ ЗА БОРБА С ИЗМАМИТЕ

Проверки за крайното потребление на някои от продуктите, предмет на настоящия регламент на Съвета, ще се провеждат в съответствие с членове 291 до 300 от Регламент (ЕИО) № 2454/93 на Комисията за определяне на разпоредби за прилагане на Митническия кодекс на Общността.

5. ДРУГИ ЗАБЕЛЕЖКИ

Определена е дата за изтичане на срока на действие с цел да се намалят икономическите проблеми.

Настоящето предложение съдържа измененията, които трябва да бъдат направени в приложението към съществуващия регламент, за да се отчете следното:

1. новите искания за суспендиране на мита, които са били представени и приети;

2. техническото развитие на продуктите и икономическите тенденции на пазара, довели до преустановяването на някои от съществуващите суспендирания.

Допълнение

Това приложение, освен измененията вследствие на промените в описанието, съдържа 27 нови продукти. Несъбраните митни сборове, съответстващи на тези суспендирания, изчислени на база очакван внос за 2-рото шестмесечие на 2008 година, за периода 2009 — 2012 година в подалите искания държави-членки, възлизат на 7,2 млн. EUR на година.

На базата на съществуващите статистически данни за предходните години обаче изглежда, че тази сума следва да се увеличи с осредняващ фактор, оценен на 1,8, за да се отчете вносът в други държави-членки, които използват същите суспендирания. Това означава загуба на приходи от около 12,9 млн. EUR годишно.

Оттегляне

2 продукта са били оттеглени от настоящото приложение, вследствие на възстановяване на митата. Това представлява увеличение на средствата от 1,9 млн. EUR , както е изчислено въз основа на исканията за суспендиране на мита или наличната статистика (за 2007 година).

Очаквани разходи за тази операция

Като се използва наличната статистика (за 2007 година) като основа, въздействието върху загубата на приход вследствие от този регламент може следователно да се оцени на 12,9 – 1,9 = 11,0 млн. EUR (бруто при включени разходи, направени при събирането) x 0,75 = 8,3 млн. EUR годишно за периода 1.7.2008 г. — 31.12.2012 г.

Загубата на приходи от традиционните собствени ресурси се компенсира от вноските на държавите-членки въз основа на БНД.

[1] ОВ C , , стр. .

[2] OВ L 158, 29.6.1996 г., стр. 1. Регламент, последно изменен с Регламент (ЕО) № 1527/2007(OВ L 349, 31.12.2007 г., стр. 7.).

[3] OВ C 128, 25.4.1998 г., стр. 2.

[4] По отношение на традиционните собствени ресурси (мито за селскостопански продукти, налози върху захарта, мита) посочените суми следва да бъдат нетни, т.е. след приспадането от брутната стойност на 25 % за разходи по събирането.